
ДО ОБЩИНСКИ СЪВЕТ

ГР.ПОМОРИЕ
Д О К Л А Д Н А    З А П И С К А

От Иван Атанасов Алексиев – кмет на Община Поморие

ОТНОСНО: Допълнение към Програмата за управление и разпореждане с имоти, собственост на Община Поморие за 2024г.

УВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

Община Поморие е изградила със средства от общинския бюджет сграда с идентификатор 18229.501.353.1 по КККР на с. Гълъбец, одобрени със Заповед №РД-18-7/16.01.2024г. на изпълнителен директор на АГКК, брой етажи: 1, със застроена площ: 840кв.м., предназначение: сграда за детско заведение, с адрес на сградата: ул. „Пирин“ №34, актувана с АПОС №7643/04.06.2024г. и Акт №7683/04.09.2024г. за поправка на АПОС №7643/04.06.2024г. Сградата е разположена в общинския поземлен имот с идентификатор 18229.501.353 по КККР на с. Гълъбец, одобрени със Заповед №РД-18-7/16.01.2024г. на изпълнителен директор на АГКК. Основната й функция е реализиране на основните цели на предучилищното образование. 

На територията на с. Гълъбец предучилищно отглеждане и възпитание, както и предучилищното образование на децата се осъществява от Детска градина „Детски свят“, вписана в Публичен регистър на общинските детски градини и центрове за личностно развитие. Материалната база с която тя разполага е доста стара, поради което е необходимо да им бъде предоставена новата сграда, за да може всяко дете да има модерна и благоприятна среда за развитие.
С оглед гореизложеното, Ви предлагам да приемете следното 
РЕШЕНИЕ
На основание чл.21 ал.1 т.8 от Закона за местното самоуправление и местната администрация, чл.8 ал.9 от Закона за общинската собственост, чл.4 ал.2 и ал.3 от Наредба №1 за реда, за придобиване, управление и разпореждане с общинско имущество, Общински съвет – Поморие приема допълнение към Програмата за управление и разпореждане с имоти, собственост на Община Поморие за 2024г. като:
- Към глава VI. ОПИСАНИЕ НА ИМОТИТЕ, КОИТО ОБЩИНАТА ИМА НАМЕРЕНИЕ ДА ПРЕДЛОЖИ ЗА УЧРЕДЯВАНЕ ПРАВО НА ПОЛЗВАНЕ/УПРАВЛЕНИЕ да се добавят следните имоти:
	№
	АОС
	Описание на имота

	1. 
	№7643/04.06.2024г. №7683/04.09.2024г. 
	ПИ с идентификатор 18229.501.353 по КККР на с. Гълъбец, одобрени със Заповед №РД-18-7/16.01.2024г. на изпълнителен директор на АГКК, с площ: 3795кв.м., начин на трайно ползване: за обект комплекс за образование, /УПИ II в кв.32 по регулационния план на с. Гълъбец/
Сграда с идентификатор 18229.501.353.1 по КККР на с. Гълъбец, одобрени със Заповед №РД-18-7/16.01.2024г. на изпълнителен директор на АГКК, брой етажи: 1, със застроена площ: 840кв.м., предназначение: Сграда за детско заведение
 


   
Приложения: АПОС №7643/04.06.2024г. и Акт №7683/04.09.2024г. за поправка на АПОС №7643/04.06.2024г.; копие на скици от СГКК – гр. Бургас.
С уважение,

ИВАН АЛЕКСИЕВ
Кмет на Община Поморие

Съгласувал:……………… / Росица Стоева, Директор Дирекция ПНИАО/

Съгласувал:……………../инж. Кунчо Гайдов, Заместник кмет СИТ/

Съгласувал:…………… / инж. Илияна Калудова, Директор Дирекция СУТОС/

Изготвил:…………… /Хрисанта Чухлева, Началник отдел ОСТ/
